വിദ്യാര്ഥികളുടെ യാത്രാപ്രശ്നങ്ങള് പരിഹരിക്കും ഒരാഴ്ചയ്ക്കുള്ളില് പാസ് കാസര്കോട് : വിദ്യാലയങ്ങള് തുറക്കുന്ന സാഹചര്യത്തില് വിദ്യാര്ഥികളുടെ ബസ് യാത്രാപ്രശ്നങ്ങള് പരിഹരിക്കാന് സ്റ്റുഡന്റ് ട്രാവല് ഫെസിലിറ്റി കമ്മിറ്റി യോഗം തീരുമാനിച്ചു. ആദ്യ ആഴ്ചയില് സ്വകാര്യ ബസുകളില് വിദ്യാഭ്യാസ സ്ഥാപനങ്ങളിലെ പ്രഥമാധ്യാപകന് അല്ലെങ്കില് പ്രിന്സിപ്പല് അനുവദിക്കുന്ന തിരിച്ചറിയല് രേഖ ഉപയോഗിച്ച് യാത്രചെയ്യാം. ഒരാഴ്ചയ്ക്ക് ശേഷം സര്ക്കാരില് നിന്ന് കൃത്യമായ മാര്ഗനിര്ദേശം ലഭിച്ചാലുടന് മോട്ടോര്വാഹനവകുപ്പ് പാസനുവദിക്കും. കര്ണാടകയില് പഠിക്കുന്ന വിദ്യാര്ഥികള്ക്ക് യാത്രാ ഇളവ് അനുവദിക്കുന്നതിന് കളക്ടര് കെ.എസ്.ആര്.ടി.സി മാനേജിങ് ഡയറക്ടര്ക്ക് കത്തയക്കും. സ്കൂള് ബസുകള് എത്രയെണ്ണം പ്രവര്ത്തനക്ഷമമാണെന്നത് സംബന്ധിച്ച് റിപ്പോര്ട്ട് നല്കാന് ആര്.ടി.ഒ.ക്കും വിദ്യാഭ്യാസ ഉപഡയറക്ടര്ക്കും നിര്ദേശം നല്കി.The post വിദ്യാര്ഥികളുടെ യാത്രാപ്രശ്നങ്ങള് പരിഹരിക്കും ഒരാഴ്ചയ്ക്കുള്ളില് പാസ് first appeared on MalayalamExpressOnline.